ชี้ประกันไทยมุ่งสู่ยุคดิจิทัล
เอินส์ทแอนด์ยังเผยทิศทางประกันภัยเอเชีย ผุดนวัตกรรม จับกลุ่มมิลเลนเนียม
5 ส.ค. 2560

เอินส์ทแอนด์ยังเผยทิศทางประกันภัยเอเชีย ผุดนวัตกรรม จับกลุ่มมิลเลนเนียมโพสต์ทูเดย์ - เอินส์ทแอนด์ยัง เผยตลาดประกันภัยไทยติดหนึ่งในกลุ่มเปลี่ยนทิศธุรกิจสู่ยุคดิจิทัล บริษัท เอินส์ทแอนด์ยัง เปิดเผยรายงานว่า จากการที่เศรษฐกิจในเอเชียแปซิฟิกมีการเติบโตอย่างต่อเนื่องและประชากรมีรายได้เพิ่มขึ้น ทำให้ความต้องการด้านประกันภัยในจีนอินเดียฮ่องกง สิงคโปร์ มาเลเซีย อินโดนีเซีย และไทย มีแนวโน้มเติบโตเพิ่มขึ้นทั้งนี้ ผู้รับประกันภัยปี 2560 ในภูมิภาคนี้ มีการเปลี่ยนแปลงรูปแบบการทำธุรกิจจากแบบดั้งเดิมไปสู่การเป็นธุรกิจดิจิทัล และพัฒนานวัตกรรมใหม่ๆ เพื่อจับลูกค้ากลุ่มมิลเลนเนียม (เกิดปี 2527-2539) และกลุ่มผู้มีรายได้ปานกลางที่เพิ่มขึ้นอย่างรวดเร็วในตลาดเกิดใหม่สำหรับลูกค้ากลุ่มนี้มีความคาดหวังสูงที่จะได้รับบริการผ่านดิจิทัลและการติดต่อกับทางบริษัทผ่านอุปกรณ์อิเล็กทรอนิกส์ แนวโน้มนี้เริ่มมาตั้งแต่ปี 2559 ที่ประเทศจีนมีลูกค้าประกันภัยผ่านออนไลน์ถึง 330 ล้านคน เติบโตเพิ่มขึ้นกว่า 40% เมื่อเทียบกับปี 2558 ทำให้ผู้รับประกันภัยต้องปรับปรุงกระบวนการทำงาน ด้วยการนำเทคโนโลยีดิจิทัลเข้ามาเพื่อให้เข้าถึงกลุ่มลูกค้าใหม่ และใช้ดิจิทัลเป็นเครื่องมือในการนำเสนอขายนอกจากนี้ ผู้รับประกันภัยยังใช้เทคโนโลยีในการนำเสนอบริการต่างๆ เพื่อสร้างประสบการณ์ที่ดีให้กับลูกค้า เน้นความรวดเร็ว ขั้นตอนง่ายๆ รวมถึงการออกแบบธุรกิจใหม่ๆ และนำเสนอประกันภัยราคาถูกให้กับกลุ่มประชากรส่วนใหญ่ของประเทศในภูมิภาคนี้ที่ยังเข้าถึงประกันภัยได้ไม่ทั่วถึง จะทำให้ได้ข้อมูลที่สามารถวิเคราะห์ตลาดได้ดีขึ้นอย่างไรก็ตาม ประชาชนในภูมิภาคนี้มีการใช้โทรศัพท์สมาร์ทโฟนคิดเป็น 2-3 เท่าของประชากรทั้งหมด ทำให้การเติบโตของอินชัวร์เทคเป็นไปอย่างรวดเร็วด้านนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) กล่าวว่า คปภ.ได้ยกระดับการกำกับและส่งเสริมให้เกิดการพัฒนาสภาพแวดล้อมที่เหมาะสมต่อการดำเนินธุรกิจประกันภัยในยุคดิจิทัลที่มีการแข่งขันที่เข้มข้นมากขึ้น และรองรับการขับเคลื่อนไปสู่การกำกับธุรกิจในยุค เพื่อให้ทันกับเทคโนโลยีที่เปลี่ยนแปลงไปอย่างรวดเร็ว ซึ่งได้เปิดให้มีการทดสอบนวัตกรรมใหม่ๆ ตั้งแต่วันที่ 1 มิ.ย.ที่ผ่านมา“มีที่จะผ่านเข้าโครงการทดสอบที่อยู่ในการพิจารณา 2-3 รายเท่านั้น เพราะส่วนใหญ่ที่ยื่นเข้ามา เราเห็นว่ามีกฎหมายรองรับอยู่แล้ว ก็ให้ไปพัฒนาเอง เราจะรับเข้ามาในโครงการเฉพาะที่ยังไม่มีกฎหมายรองรับชัดเจน” นายสุทธิพล กล่าว